1) Prabu Dasamuka (Prabu Rahwanaraja) Yen triwikrama, mustakanipun 10 (sadasa). Saben mustaka satunggal dipun tapani 5 tahun. Mila ngantos 50 taun. Sekti mandraguna, punjul ing apapak, mrojol ing akerep. Saking Resi Subali pinaringan aji Pancasona. Garwanipun widadari putranipun Bathara Endra, asma Bethari Tari. Putranipun kalih inggih punika Kuntalamaryam lan Megananda (Indrajit). Nalika Prabu Dasamuka tindak lelana, weling dhateng ingkang rayi Raden Wibisana, manawi ingkang garwa ingkang saweg nggarbini benjing mbabar jabang bayi putri, badhe kepundhut garwa, awit manut sasmitaning jawata, punika panjamaning Bathari Sri, inggih titising Dyah Widawati. Sareng mbabar saestu putri, jabang bayi enggal winadhahan kupat sinta dening Raden Wibisana. Minangka